En nokså liten, avlang og sylindrisk, brunlig trebukk. Arten ligner overflatisk på trebukker i underfamilien Parandrinae, derfor det vitenskapelige slektsnavnet. Hode og pronotum er brunsvarte, dekkvinger og bein gulbrune eller rødbrune, antennene ligger midt mellom i fargen. Oversiden er halvmatt, kraftig punktert, særlig på hode og dekkvinger. Antennene er tynne og rundt halvparten så lange som kroppen Hodet er stort og bredt, med kraftige, litt fremoverrettede mandibler. Pronotum er avrundet firkantet, noe bredere enn langt, dekkvingene jevnbrede, rundede i spissen. Beina er nokså korte med noe fortykkede lår.